Ericu950/Stoicheia-meter-silver huggingface dataset:
ἀκούσας δ ὅτι τέθνηκεν , εἶτα μετὰ μικρὸν πυθόμενος σαφῶς ὅτι ζῇ , κακὸς τοίνυν ἀπόλοιτο κακῶς ὁ ψευσάμενος .
ἐπεὶ δὲ Καίσαρι ψηφισαμένῳ τὴν ἐν Καμπανίᾳ χώραν κατανεμηθῆναι τοῖς στρατιώταις πολλοὶ μὲν ἐδυσχέραινον ἐν τῇ βουλῇ , Λεύκιος δὲ Γέλλιος ὁμοῦ τι πρεσβύτατος ὢν εἶπεν ὡς οὐ γενήσεται τοῦτο ζῶντος αὐτοῦ , περιμείνωμεν εἶπεν ὁ Κικέρων , μακρὰν γὰρ οὐκ αἰτεῖται Γέλλιος ὑπέρθεσιν .
ἦν δέ τις Ὀκταούιος αἰτίαν ἔχων ἐκ Λιβύης γεγονέναι ·
πρὸς τοῦτον ἔν τινι δίκῃ λέγοντα τοῦ Κικέρωνος μὴ ἐξακούειν , καὶ μὴν οὐκ ἔχεις , εἶπε , τὸ οὖς ἀτρύπητον .
μετέλλου δὲ Νέπωτος εἰπόντος ὅτι πλείονας καταμαρτυρῶν ἀνῄρηκεν ἢ συνηγορῶν σέσωκεν , ὁμολογῶ γάρ , ἔφη , πίστεως ἐν ἐμοὶ πλέον ἢ δεινότητος εἶναι 0 .
νεανίσκου δέ τινος αἰτίαν ἔχοντος ἐν πλακοῦντι φάρμακον τῷ πατρὶ δεδωκέναι θρασυνομένου καί λέγοντος ὅτι λοιδορήσει τὸν Κικέρωνα , τοῦτο , ἔφη , παρὰ σοῦ βούλομαι μᾶλλον ἢ πλακοῦντα 0 .
ποπλίου δὲ Σηστίου συνήγορον μὲν αὐτὸν ἔν τινι δίκῃ παραλαβόντος μεθ ἑτέρων , αὐτοῦ δὲ πάντα βουλομένου λέγειν καί μηδενὶ παριέντος εἰπεῖν , ὡς δῆλος ἦν ἀφιέμενος ὑπὸ τῶν δικαστῶν ἤδη τῆς ψήφου φερομένης , χρῶ σήμερον , ἔφη , τῷ καιρῷ , Σήστιε μέλλεις γὰρ αὔριον ἰδιώτης εἶναι .
πόπλιον δὲ Κώνσταν νομικὸν εἶναι βουλόμενον , ὄντα δ ἀμαθῆ καί ἀφυῆ , πρός τινα δίκην ἐκάλεσε μάρτυρα ·
τοῦ δὲ μηδὲν εἰδέναι φάσκοντος , ἴσως , ἔφη , δοκεῖς περὶ τῶν νομικῶν ἐρωτᾶσθαι .
μετέλλου δὲ Νέπωτος ἐν διαφορᾷ τινι πολλάκις λέγοντος τίς σοῦ πατήρ ἐστιν , ὁ Κικέρων σοὶ ταύτην ἔφη τὴν ἀπόκρισιν ἡ μήτηρ χαλεπωτέραν ἐποίησεν .
ἐδόκει δ ἀκόλαστος ἡ μήτηρ εἶναι τοῦ Νέπωτος , αὐτὸς δέ τις εὐμετάβολος 0 .
καί ποτε τὴν δημαρχίαν ἀπολιπὼν ἄφνω πρὸς Πομπήϊον ἐξέπλευσεν εἰς Συρίαν , εἶτ ἐκεῖθεν ἐπανῆλθεν ἀλογώτερον .
θάψας δὲ Φίλαγρον τὸν καθηγητὴν ἐπιμελέστερον ἐπέστησεν αὐτοῦ τῷ τάφῳ κόρακα λίθινον καί ὁ Κικέρων ·
τοῦτ , ἔφη σοφώτερον ἐποίησας ·
πέτεσθαι γάρ σε μᾶλλον ἢ λέγειν ἐδίδαξεν 0 .
ἐπεὶ δὲ Μᾶρκος Ἄππιος ἔν τινι δίκῃ προοιμιαζόμενος εἶπε φίλον αὐτοῦ δεδεῆσθαι παρασχεῖν ἐπιμέλειαν καί λογιότητα καί πίστιν , εἶθ οὕτως , ἔφη , σιδηροῦς γέγονας ἄνθρωπος ὥστε μηδὲν ἐκ τοσούτων ὧν ᾐτήσαθ ὁ φίλος παρασχεῖν ;
τὸ μὲν οὖν πρὸς ἐχθροὺς ἢ ἀντιδίκους σκώμμασι χρῆσθαι πικροτέροις δοκεῖ ῥητορικὸν εἶναι ·
τὸ δ οἷς ἔτυχε προσκρούειν ἕνεκα τοῦ γελοίου πολὺ συνῆγε μῖσος αὐτῷ .
γράψω δὲ καὶ τούτων ὀλίγα .
μᾶρκον Ἀκύΐνιον ἔχοντα δύο γαμβροὺς φυγάδας Ἄδραστον ἐκάλει .
λευκίου δὲ Κόττα τιμητικὴν ἔχοντος ἀρχήν , φιλοινοτάτου δ ὄντος , ὑπατείαν μετιὼν ὁ Κικέρων ἐδίψησε , καὶ τῶν φίλων κύκλῳ περιστάντων ὡς ἔπινεν , ὀρθῶς φοβεῖσθε , εἶπε , μή μοι γένιτο χαλεπὸς ὁ τιμητὴς ὅτι ὕδωρ πίνω .
βωκωνίῳ δ ἀπαντήσας ἄγοντι μεθ ἑαυτοῦ τρεῖς ἀμορφοτάτας θυγατέρας ἀνεφθέγξατο ·
φοίβου ποτ οὐκ ἐῶντος ἔσπειρεν τέκνα .
μάρκου δὲ Γελλίου δοκοῦντος οὐκ ἐξ ἐλευθέρων γεγονέναι , λαμπρᾷ δὲ τῇ φωνῇ καὶ μεγάλῃ γράμματα πρὸς τὴν σύγκλητον ἐξαναγνόντος , μὴ θαυμάζετε , εἶπε , καὶ αὐτὸς εἷς ἐστι τῶν ἀναπεφωνηκότων .
ἐπεὶ δὲ Φαῦστος ὁ Σύλλα τοῦ μοναρχήσαντος ἐν Ῥώμῃ καὶ πολλοὺς ἐπὶ θανάτῳ προγράψαντος ἐν δανείοις γενόμενος καὶ πολλὰ τῆς οὐσίας διασπαθήσας ἀπάρτιον προέγραψε , ταύτην ἔφη μᾶλλον αὐτῷ τὴν προγραφὴν ἀρέσκειν ἢ τὴν πατρῴαν 0 .
ἐκ τούτων ἐγίνετο πολλοῖς ἐπαχθής ·
καὶ οἱ μετὰ Κλωδίου συνέστησαν ἐπ αὐτόν ἀρχὴν τοιαύτην λαβόντες .
ἦν Κλώδιος ἀνὴρ εὐγενής , τῇ μὲν ἡλικίᾳ νέος , τῷ δὲ φρονήματι θρασὺς καὶ αὐθάδης , οὗτος ἐρῶν Πομπηίας τῆς Καίσαρος γυναικός εἰς τὴν οἰκίαν αὐτοῦ παρεισῆλθε κρύφα , λαβὼν ἐσθῆτα καὶ σκευὴν ψαλτρίας ·
ἔθυον γὰρ αἱ γυναῖκες τὴν ἀπόρρητον ἐκείνην καὶ ἀθέατον ἀνδράσι θυσίαν ἐν τῇ τοῦ Καίσαρος οἰκίᾳ , καὶ παρῆν ἀνὴρ οὐδείς ·
ἀλλὰ μειράκιον ὢν ἔτι καὶ μήπω γενειῶν ὁ Κλώδιος ἤλπιζε λήσεσθαι διαδὺς πρὸς τὴν Πομπηίαν μετὰ τῶν γυναικῶν , ὡς δ εἰσῆλθε νυκτὸς εἰς οἰκίαν μεγάλην , ἠπορεῖτο τῶν διόδων ·
καὶ πλανώμενον αὐτόν ἰδοῦσα Αὐρηλίας θεραπαινὶς τῆς Καίσαρος μητρός , ᾔτησεν ὄνομα , φθέγξασθαι δ ἀναγκασθέντος ἐκείνου καὶ φήσαντος ἀκόλουθον Πομπηίας ζητεῖν Ἄβραν τ οὔνομα , συνεῖσα τὴν φωνὴν οὐ γυναικείαν οὖσαν ἀνέκραγε καὶ συνεκάλει τὰς γυναῖκας .
αἱ δ ἀποκλείσασαι τὰς θύρας καὶ πάντα διερευνώμεναι λαμβάνουσι τὸν Κλώδιον εἰς οἴκημα παιδίσκης , ᾗ συνεισῆλθε , καταπεφευγότα .
τοῦ δὲ πράγματος περιβοήτου γενομένου Καῖσάρ τε τὴν Πομπηΐαν ἀφῆκε καὶ δίκην ἀσεβείας ἀπεγράψατο τῷ Κλωδίῳ .
κικέρων δ ἦν μέν αὐτοῦ φίλος καί τῶν περὶ Κατιλίναν πραττομένων ἐχρῆτο προθυμοτάτῳ συνεργῷ καί φύλακι τοῦ σώματος , ἰσχυριζομένου δὲ πρὸς τὸ ἔγκλημα τῷ μη δὲ γεγονέναι κατ ἐκεῖνον ἐν Ῥώμῃ τὸν χρόνον , ἀλλ ἐν τοῖς πορρωτάτω χωρίοις διατρίβειν , κατεμαρτύρησεν ὡς ἀφιγμένου πρὸς αὐτὸν οἴκαδε καί διειλεγμένου περί τινων ·
ὅπερ ἦν ἀληθές , οὐ μὴν ἐδόκει μαρτυρεῖν ὁ Κικέρων διὰ τὴν ἀλήθειαν , ἀλλὰ πρὸς τὴν αὐτοῦ γυναῖκα Τερεντίαν ἀπολογούμενος .
ἦν γὰρ αὐτῇ πρὸς τὸν Κλώδιον ἀπέχθεια διὰ τὴν ἀδελφὴν τὴν ἐκείνου Κλωδίαν , ὡς τῷ Κικέρωνι βουλομένην γαμηθῆναι καί τοῦτο διὰ Τύλλου τινὸς πράττουσαν , ὃς ἑταῖρος μέν ἦν καί συνήθης ἐν τοῖς μάλιστα Κικέρωνος , ἀεὶ δὲ πρὸς τὴν Κλωδίαν φοιτῶν καί θεραπεύων ἐγγὺς οἰκοῦσαν ὑποψίαν τῇ Τερεντίᾳ παρέσχε .
χαλεπὴ δὲ τὸν τρόπον οὖσα καί τοῦ Κικέρωνος ἄρχουσα παρώξυνε τῷ Κλωδίῳ συνεπιθέσθαι καί καταμαρτυρῆσαι .
κατεμαρτύρουν δὲ τοῦ Κλωδίου πολλοὶ τῶν καλῶν κάγαθῶν ἀνδρῶν ἐπιορκίας , ῥᾳδιουργίας , ὄχλων δεκασμούς , φθορὰς γυναικῶν .
λεύκολλος δὲ καί θεραπαινίδας παρεῖχεν ὡς συγγένοιτο τῇ νεωτάτῃ τῶν ἀδελφῶν ὁ Κλώδιος , ὅτε Λευκούλλῳ συνῴκει .
πολλὴ δ ἦν δόξα καί ταῖς ἄλλαις δυσὶν ἀδελφαῖς πλησιάζειν τὸν Κλώδιον , ὧν Τερτίαν μέν Μάρκιος ὁ Ῥήξ , Κλωδίαν δὲ Μέτελλος ὁ Κέλερ εἶχεν , ἣν Κουαδρανταρίαν ἐκάλουν , ὅτι τῶν ἐραστῶν τις αὐτῇ χαλκοῦς ἐμβαλὼν εἰς βαλάντιον ὡς ἀργύριον εἰσέπεμψε 0 ·
τὸ δὲ λεπτότατον τοῦ χαλκοῦ νομίσματος κουαδράντην ἐκάλουν .
ἐπὶ ταύτῃ μάλιστα τῶν ἀδελφῶν κακῶς ἤκουσεν ὁ Κλώδιος .
οὐ μὴν ἀλλὰ τότε τοῦ δήμου πρὸς τοὺς καταμαρτυροῦντας αὐτοῦ καί συνεστῶτας ἀντιταττομένου φοβηθέντες οἱ δικασταὶ φυλακὴν περιεστήσαντο , καί τὰς δέλτους οἱ πλεῖστοι συγκεχυμένοις τοῖς γράμμασιν ἤνεγκαν .
ὅμως δὲ πλείονες ἔδοξαν οἱ ἀπολύοντες γενέσθαι ·
καί τις ἐλέχθη καί δεκασμὸς διελθεῖν .
ὅθεν ὁ μέν Κάτλος ἀπαντήσας τοῖς κριταῖς , ὑμεῖς , εἶπεν , ὡς ἀληθῶς ὑπὲρ ἀσφαλείας ᾐτήσασθε τὴν φυλακήν , φοβούμενοι μή τις ὑμῶν ἀφέληται τὸ ἀργύριον .
κικέρων δὲ τοῦ Κλωδίου πρὸς αὐτὸν λέγοντος ὅτι μαρτυρῶν οὐκ ἔσχε πίστιν παρὰ τοῖς δικασταῖς , ἀλλ ἐμοὶ μέν , εἶπεν , οἱ πέντε καί εἴκοσι τῶν δικαστῶν ἐπίστευσαν τοσοῦτοι γάρ σου κατεψηφίσαντο ·
σοὶ δὲ τριάκοντα οὐκ ἐπίστευσαν οὐ γὰρ πρότερον ἀπέλυσαν ἢ ἔλαβον τὸ ἀργύριον .
ὁ μέντοι Καῖσαρ οὐ κατεμαρτύρησε κληθεὶς ἐπὶ τὸν Κλώδιον , οὐ δ ἔφη μοιχείαν κατεγνωκέναι τῆς γυναικός , ἀφεικέναι δ αὐτὴν ὅτι τὸν Καίσαρος ἔδει γάμον οὐ πράξεως αἰσχρᾶς μόνον , ἀλλὰ καί φήμης καθαρὸν εἶναι .
διαφυγὼν δὲ τόν κίνδυνον ὁ Κλώδιος καὶ δήμαρχος αἱρεθείς εὐθὺς εἴχετο τοῦ Κικέρωνος , πάνθ ὁμοῦ πράγματα καὶ πάντας ἀνθρώπους συνάγων καὶ ταράττων ἐπ αὐτόν , τόν τε γὰρ δῆμον ᾠκειώσατο νόμοις φιλανθρώποις , καὶ τῶν ὑπάτων ἑκατέρῳ μεγάλας ἐπαρχίας ἐψηφίσατο , Πείσωνι μὲν Μακεδονίαν , Γαβινίῳ δὲ Συρίαν , πολλοὺς δὲ τῶν ἀπόρων συνέτασσεν εἰς τὸ πολίτευμα , καὶ δούλους ὡπλισμένους περὶ αὑτὸν εἶχε .
τῶν δὲ πλεῖστον δυναμένων τότε τριῶν ἀνδρῶν , Κράσσου μὲν ἄντικρυς Κικέρωνι πολεμοῦντος , Πομπηΐου δὲ θρυπτομένου πρὸς ἀμφοτέρους , Καίσαρος δὲ μέλλοντος εἰς Γαλατίαν ἐξιέναι μετὰ στρατεύματος , ὑπὸ τοῦτον ὑποδὺς ὁ Κικέρων , καίπερ οὐκ ὄντα φίλον , ἀλλ ὕποπτον ἐκ τῶν περὶ Κατιλίναν , ἠξίωσε πρεσβευτὴς αὐτῷ συστρατεύειν .
δεξαμένου δὲ τοῦ Καίσαρος ὁ Κλώδιος ὁρῶν ἐκφεύγοντα τὴν δημαρχίαν αὐτοῦ τόν Κικέρωνα προσεποιεῖτο συμβατικῶς ἔχειν , καὶ τῇ Τερεντίᾳ τὴν πλείστην ἀνατιθεὶς αἰτίαν , ἐκείνου δὲ μεμνημένος ἐπιεικῶς ἀεὶ καὶ λόγους εὐγνώμονας ἐνδιδούς , ὡς ἄν τις οὐ μισῶν οὐ δὲ χαλεπαίνων , ἀλλ ἐγκαλῶν μέτρια καὶ φιλικά , παντάπασιν αὐτοῦ τόν φόβον ἀνῆκεν , ὥστ ἀπειπεῖν τῷ Καίσαρι τὴν πρεσβείαν καὶ πάλιν ἔχεσθαι τῆς πολιτείας .
ἐφ ᾧ παροξυνθεὶς ὁ Καῖσαρ τόν τε Κλώδιον ἐπέρρωσε καὶ Πομπήιον ἀπέστρεψε κομιδῇ τοῦ Κικέρωνος , αὐτός τε κατεμαρτύρησεν ἐν τῷ δήμῳ μὴ δοκεῖν αὐτῷ καλῶς μη δὲ νομίμως ἄνδρας ἀκρίτους ἀνῃρῆσθαι τοὺς περὶ Λέντλον καὶ Κέθηγον .
αὕτη γὰρ ἦν ἡ κατηγορία , καὶ ἐπὶ τοῦθ ὁ Κικέρων ἐκαλεῖτο .
κινδυνεύων οὖν καὶ διωκόμενος ἐσθῆτά μετήλλαξε καὶ κόμης ἀνάπλεως περιιὼν ἱκέτευε τὸν δῆμον .
πανταχοῦ δ ὁ Κλώδιος ἀπήντα κατὰ τοὺς στενωπούς , ἀνθρώπους ἔχων ὑβριστὰς περὶ αὑτὸν καὶ θρασεῖς , οἳ πολλὰ μὲν χλευάζοντες ἀκολάστως εἰς τὴν μεταβολὴν καὶ τὸ σχῆμα τοῦ Κικέρωνος , πολλαχοῦ δὲ πηλῷ καὶ λίθοις βάλλοντες ἐνίσταντο ταῖς ἱκεσίαις .
οὐ μὴν ἀλλὰ τῷ Κικέρωνι πρῶτον μὲν ὀλίγου δεῖν σύμπαν τὸ τῶν ἱππικῶν πλῆθος συμμετέβαλε τὴν ἐσθῆτα , καὶ δισμυρίων οὐκ ἐλάττους νέων παρηκολούθουν κομῶντες καὶ συνικετεύοντες ·
ἔπειτα τῆς βουλῆς συνελθούσης ὅπως ψηφίσαιτο τὸν δῆμον ὡς ἐπὶ πένθεσι μεταβαλεῖν τὰ ἱμάτια , καὶ τῶν ὑπάτων ἐναντιωθέντων , Κλωδίου δὲ σιδηροφορουμένου περὶ τὸ βουλευτήριον , ἐξέδραμον οὐκ ὀλίγοι τῶν βουλευτικῶν καταρρηγνύμενοι τοὺς χιτῶνας καὶ βοῶντες .
ὡς δ ἦν οὔ τ οἶκτος οὔ τε τις αἰδὼς πρὸς τὴν ὄψιν , ἀλλ ἔδει τὸν Κικέρωνα φεύγειν ἢ βίᾳ καὶ σιδήρῳ κριθῆναι πρὸς τὸν Κλώδιον , ἐδεῖτο Πομπηΐου βοηθεῖν ἐπίτηδες ἐκποδὼν γεγονότος καὶ διατρίβοντος ἐν ἀγροῖς περὶ τὸν Ἀλβανόν .
καὶ πρῶτον μὲν ἔπεμψε Πείσωνα τὸν γαμβρὸν δεησόμενον ἔπειτα καὶ αὐτὸς ἀνέβη .
πυθόμενος δ ὁ Πομπήιος οὐχ ὑπέμεινεν εἰς ὄψιν ἐλθεῖν , δεινὴ γὰρ αὐτὸν αἰδὼς εἶχε πρὸς τὸν ἄνδρα μεγάλους ἠγωνισμένον ἀγῶνας ὑπὲρ αὐτοῦ καὶ πολλὰ πρὸς χάριν ἐκείνῳ πεπολιτευμένον , ἀλλὰ Καίσαρι γαμβρὸς ὢν δεομένῳ πρ οὔδωκε τὰς παλαιὰς χάριτας καὶ κατὰ θύρας ἄλλας ὑπεξελθὼν ἀπεδίδρασκε τὴν ἔντευξιν .
οὕτω δὴ προδοθεὶς ὁ Κικέρων ὑπ αὐτοῦ καὶ γεγονὼς ἔρημος ἐπὶ τοὺς ὑπάτους κατέφυγε .
καὶ Γαβίνιος μὲν ἦν χαλεπὸς ἀεί , Πείσων δὲ διελέχθη πρᾳότερον αὐτῷ , παραινῶν ἐκστῆναι καὶ ὑποχωρῆσαι τῇ τοῦ Κλωδίου ῥύμῃ καὶ τὴν μεταβολὴν τῶν καιρῶν ἐνεγκεῖν καὶ γενέσθαι πάλιν σωτῆρα τῆς πατρίδος ἐν στάσεσι καὶ κακοῖς δι ἐκεῖνον οὔσης .
τοιαύτης τυχὼν ἀποκρίσεως ὁ Κικέρων ἐβουλεύετο σὺν τοῖς φίλοις ·
καὶ Λεύκουλλος μὲν ἐκέλευε μένειν , ὡς περιεσόμενον , ἄλλοι δὲ φεύγειν , ὡς ταχὺ τοῦ δήμου ποθήσοντος αὐτόν , ὅταν ἐμπλησθῇ τῆς Κλωδίου μανίας καὶ ἀπονοίας .
ταῦτ ἔδοξε Κικέρωνι ·
καὶ τὸ μὲν ἄγαλμα τῆς Ἀθηνᾶς , ὃ πολὺν χρόνον ἔχων ἐπὶ τῆς οἰκίας ἱδρυμένον ἐτίμα διαφερόντως , εἰς Καπιτώλιον κομίσας ἀνέθηκεν ἐπιγράψας Ἀθηνᾷ Ῥώμης φύλακι , πομποὺς δὲ παρὰ τῶν φίλων λαβών περὶ μέσας νύκτας ὑπεξῆλθε τῆς πόλεως καὶ πεζῇ διὰ Λευκανίας ἐπορεύετο , λαβέσθαι Σικελίας βουλόμενος .
ὡς δ ἦν φανερὸς ἤδη πεφευγώς , ἐπήγαγεν αὐτῷ φυγῆς ψῆφον ὁ Κλώδιος , καὶ διάγραμμα πρ οὔθηκεν εἴργειν πυρὸς καὶ ὕδατος τὸν ἄνδρα καὶ μὴ παρέχειν στέγην ἐντὸς μιλίων πεντακοσίων Ἰταλίας .
τοῖς μὲν οὖν ἄλλοις ἐλάχιστος ἦν τοῦ διαγράμματος τούτου λόγος αἰδουμένοις τὸν Κικέρωνα , καὶ πᾶσαν ἐνδεικνύμενοι φιλοφροσύνην παρέπεμπον αὐτόν ·
ἐν δ Ἱππωνίῳ , πόλει τῆς Λευκανίας , ἣν Οὐιβῶνα νῦν καλοῦσιν , Οὐίβιος , Σικελὸς ἀνὴρ , ἄλλα τε πολλὰ τῆς Κικέρωνος φιλίας ἀπολελαυκὼς καὶ γεγονὼς ὑπατεύοντος αὐτοῦ τεκτόνων ἔπαρχος , οἰκίᾳ μὲν οὐκ ἐδέξατο , τὸ χωρίον δὲ καταγράψειν ἐπηγγέλλετο , καὶ Γάιος Οὐεργίλιος , ὁ τῆς Σικελίας στρατηγός , ἐν τοῖς μάλιστα Κικέρωνι κεχρημένος , ἔγραψεν ἀπέχεσθαι τῆς Σικελίας .
ἐφ οἷς ἀθυμήσας ὥρμησεν ἐπὶ Βρεντέσιον , κ ἀκεῖθεν εἰς Δυρράχιον ἀνέμῳ φορῷ περαιούμενος , ἀντιπνεύσαντος πελαγίου μεθ ἡμέραν ἐπαλινδρόμησεν , εἶτ αὖθις ἀνήχθη .
λέγεται δὲ καὶ καταπλεύσαντος εἰς Δυρράχιον αὐτοῦ καὶ μέλλοντος ἀποβαίνειν σεισμόν τε τῆς γῆς καὶ σπασμὸν ἅμα γενέσθαι τῆς θαλάττης .
ἀφ ὧν συνέβαλον οἱ μαντικοὶ μὴ μόνιμον αὐτῷ τὴν φυγὴν ἔσεσθαι ·
μεταβολῆς γὰρ εἶναι ταῦτα σημεῖα 0 .
πολλῶν δὲ φοιτώντων ἀνδρῶν ὑπ εὐνοίας καὶ τῶν Ἑλληνίδων πόλεων διαμιλλωμένων πρὸς αὑτὰς ταῖς πρεσβείαις , ὅμως ἀθυμῶν καὶ περίλυπος διῆγε τὰ πολλά , πρὸς τὴν Ἰταλίαν , ὥσπερ οἱ δυσέρωτες , ἀφορῶν , καὶ τῷ φρονήματι μικρὸς ἄγαν καὶ ταπεινὸς ὑπὸ τῆς συμφορᾶς γεγονὼς καὶ συνεσταλμένος , ὡς οὐκ ἄν τις ἄνδρα παιδείᾳ , συμβεβιωκότα τοσαύτῃ προσεδόκησε 0 .
καίτοι πολλάκις αὐτὸς ἠξίου τοὺς φίλους μἠ ῥήτορα καλεῖν αὐτόν , ἀλλὰ φιλόσοφον φιλοσοφίαν γὰρ ὡς ἔργον ᾑρῆσθαι , ῥητορικῇ δ ὀργάνῳ χρῆσθαι πολιτευόμενος ἐπὶ τὰς χρείας 0 1 .
ἀλλ ἡ δόξα δεινὴ τὸν λόγον , ὥσπερ βαφὴν , ἀποκλύσαι τῆς ψυχῆς , καὶ τὰ τῶν πολλῶν ἐνομόρξασθαι πάθη δι ὁμιλίαν καὶ συνήθειαν τοῖς πολιτευομένοις , ἄν μή τις εὖ μάλα φυλαττόμενος οὕτω συμφέρηται τοῖς ἐκτός ὡς τῶν πραγμάτων αὐτῶν , οὐ τῶν ἐπὶ τοῖς πράγμασι παθῶν συμμεθέξων 0 1 .
ὁ δὲ Κλώδιος ἐξελάσας τὸν Κικέρων κατέπρησε μὲν αὐτοῦ τὰς ἐπαύλεις , κατέπρησε δὲ τὴν οἰκίαν καὶ τῷ τόπῳ ναὸν Ἐλευθερίας ἐπῳκοδόμησε ·
τὴν δ ἄλλην οὐσίαν ἐπώλει καὶ διεκήρυττε καθ ἡμέραν , μηδὲν ὠνουμένου μηδενός , ἐκ δὲ τούτου φοβερὸς ὢν τοῖς ἀριστοκρατικοῖς , καὶ τὸν δῆμον ἀνειμένον εἰς ὕβριν πολλὴν καὶ θρασύτητα συνεφελκόμενος , ἐπεχείρει τῷ Πομπηίῳ , τῶν διῳκημένων ὑπ αὐτοῦ κατὰ τὴν στρατείαν ἔνια σπαράττων .
ἐφ οἷς ὁ Πομπήιος ἀδοξῶν ἐκάκιζεν αὐτὸς ἑαυτὸν προέμενος τὸν Κικέρωνα καὶ πάλιν ἐκ μεταβολῆς παντοῖος ἐγίνετο πράττων κάθοδον αὐτῷ μετὰ τῶν φίλων , ἐνισταμένου δὲ τοῦ Κλωδίου συνέδοξε τῇ βουλῇ μηδὲν διὰ μέσου πρᾶγμα κυροῦν μη δὲ πράττειν δημόσιον , εἰ μὴ Κικέρωνι κάθοδος γένοιτο .
τῶν δὲ περὶ Λέντλον ὑπατευόντων καὶ τῆς στάσεως πρόσω βαδιζούσης , ὥστε τρωθῆναι μὲν ἐν ἀγορᾷ δημάρχους , Κόιντον δὲ τὸν Κικέρωνος ἀδελφὸν ἐν τοῖς νεκροῖς ὡς τεθνηκότα κείμενον διαλαθεῖν , ὅ τε δῆμος ἤρχετο τρέπεσθαι τῇ γνώμῃ , καὶ τῶν δημάρχων Ἄννιος Μίλων πρῶτος ἐτόλμησε τὸν ·
κλώδιον εἰς δίκην ἀπάγειν βιαίων , καὶ Πομπηΐῳ πολλοὶ συνῆλθον ἔκ τε τοῦ δήμου καὶ τῶν πέριξ πόλεων , μεθ ὧν προελθὼν καὶ τὸν Κλώδιον ἀναστήσας ἐκ τῆς ἀγορᾶς ἐπὶ τὴν ψῆφον ἐκάλει τοὺς πολίτας 0 .
καὶ λέγεται μηδέποτε μηδὲν ἐκ τοσαύτης ὁμοφροσύνης ἐπιψηφίσασθαι τὸν δῆμον .
ἡ δὲ σύγκλητος ἁμιλλωμένη πρὸς τὸν δῆμον ἔγραψεν ἐπαινεθῆναι τὰς πόλεις ὅσαι τὸν Κικέρωνα παρὰ τὴν φυγὴν ἐθεράπευσαν , καὶ τὴν οἰκίαν αὐτῷ καὶ τὰς ἐπαύλεις , ἃς Κλώδιος διεφθάρκει , τέλεσι δημοσίοις ἀνασταθῆναι .
κατῄει δὲ Κικέρων ἑκκαιδεκάτῳ μηνὶ μετὰ τὴν φυγήν ·
καὶ τοσαύτη τὰς πόλεις χαρὰ καὶ σπουδὴ τοὺς ἀνθρώπους περὶ τὴν ἀπάντησιν εἶχεν ὥστε τὸ ῥηθὲν ὑπὸ Κικέρωνος ὕστερον ἐνδεέστερον εἶναι τῆς ἀληθείας , ἔφη γὰρ αὑτὸν ἐπὶ τῶν ὤμων τὴν Ἰταλίαν φέρουσαν εἰς τὴν Ῥώμην εἰσενεγκεῖν .
ὅπου καὶ Κράσσος , ἐχθρὸς ὢν αὐτῷ πρὸ τῆς φυγῆς , τότε προθύμως ἀπήντα καὶ διελύετο , τῷ παιδὶ Ποπλίῳ χαριζόμενος , ὡς ἔλεγε , ζηλωτῇ τοῦ Κικέρωνος ὄντι .
χρόνον δ οὐ πολὺν διαλιπὼν καὶ παραφυλάξας ἀποδημοῦντα τὸν Κλώδιον ἐπῆλθε μετὰ πολλῶν τῷ Καπιτωλίῳ , καὶ τὰς δημαρχικὰς δέλτους , ἐν αἷς ἀναγραφαὶ τῶν διῳκημένων ἦσαν , ἀπέσπασε καὶ διέφθειρεν .
ἐγκαλοῦντος δὲ περὶ τούτου τοῦ Κλωδίου , τοῦ δὲ Κικέρωνος λέγοντος ὡς παρανόμως ἐκ πατρικίων εἰς δημαρχίαν παρέλθοι , καὶ κύριον οὐδὲν εἶναι τῶν πεπραγμένων ὑπ αὐτοῦ , Κάτων ἠγανάκτησε καὶ ἀντεῖπε , τὸν μὲν Κλώδιον οὐκ ἐπαινῶν , ἀλλὰ καὶ δυσχεραίνων τοῖς πεπολιτευμένοις , δεινὸν δὲ καὶ βίαιον ἀποφαίνων ἀναίρεσιν ψηφίσασθαι δογμάτων καὶ πράξεων τοσούτων τὴν σύγκλητον , ἐν αἷς εἶναι καὶ τὴν ἑαυτοῦ τῶν περὶ Κύπρον καὶ Βυζάντιον διοίκησιν .
ἐκ τούτου προσέκρουσεν ὁ Κικέρων αὐτῷ πρόσκρουσιν εἰς οὐδὲν ἐμφανὲς προελθοῦσαν , ἀλλ ὥστε τῇ φιλοφροσύνῃ χρῆσθαι πρὸς ἀλλήλους ἀμαυρότερον .
μετὰ ταῦτα Κλώδιον μὲν ἀποκτίννυσι Μίλων ·
καὶ διωκόμενος φόνου Κικέρωνα παρεστήσατο συνήγορον .
ἡ δὲ βουλὴ φοβηθεῖσα μὴ κινδυνεύοντος ἀνδρὸς ἐνδόξου καὶ θυμοειδοῦς τοῦ Μίλωνος ταραχὴ γένηται περὶ τὴν πόλιν , ἐπέτρεψε Πομπηίῳ ταύτην τε καὶ τὰς ἄλλας κρίσεις βραβεῦσαι , παρέχοντα τῇ πόλει καὶ τοῖς δικαστηρίοις ἀσφάλειαν .
ἐκείνου δὲ τὴν ἀγορὰν ἔτι νυκτὸς ἀπὸ τῶν ἄκρων περιλαβόντος τοῖς στρατιώταις , ὁ Μίλων τὸν Κικέρωνα δείσας μὴ πρὸς τὴν ὄψιν ἀηθείᾳ διαταραχθεὶς χεῖρον διαγωνίσηται , συνέπεισεν ἐν φορείῳ κομισθέντα πρὸς τὴν ἀγορὰν ἡσυχάζειν , ἄχρι οὗ συνίασιν οἱ κριταὶ καὶ πληροῦται τὸ δικαστήριον .
ὁ δ οὐ μόνον ἦν , ὡς ἔοικεν , ἐν ὅπλοις ἀθαρσής , ἀλλὰ καὶ τῷ λέγειν μετὰ φόβου προσῄει , καὶ μόλις ἂν ἐπαύσατο παλλόμενος καὶ τρέμων ἐπὶ πολλῶν ἀγώνων ἀκμὴν τοῦ λόγου καὶ κατάστασιν λαβόντος .
λικιννίῳ δὲ Μουρήνᾳ φεύγοντι δίκην ὑπὸ Κάτωνος βοηθῶν , καὶ φιλοτιμούμενος Ὁρτήσιον ὑπερβαλεῖν εὐημερήσαντα , μέρος οὐδὲν ἀνεπαύσατο τῆς νυκτός , ὡς ὑπὸ τοῦ σφόδρα φροντίσαι καὶ διαγρυπνῆσαι κακωθεὶς ἐνδεέστερος αὐτοῦ φανῆναι .
τότε δ οὖν ἐπὶ τὴν τοῦ Μίλωνος δίκην ἐκ τοῦ φορείου προελθών καὶ θεασάμενος τὸν Πομπήϊον ἄνω καθεζόμενον ὥσπερ ἐν στρατοπέδῳ , καὶ κύκλῳ τὰ ὅπλα περιλάμποντα τὴν ἀγοράν , συνεχύθη καὶ μόλις ἐνήρξατο τοῦ λόγου , κραδαινόμενος τὸ σῶμα καὶ τὴν φωνὴν ἐνισχόμενος , αὐτοῦ τοῦ Μίλωνος εὐθαρσῶς καὶ ἀνδρείως παρισταμένου τῷ ἀγῶνι καὶ κόμην θρέψαι καὶ μεταβαλεῖν ἐσθῆτα φαιὰν ἀπαξιώσαντος 0 ·
ὅπερ οὐχ ἥκιστα δοκεῖ συναίτιον αὐτῷ γενέσθαι τῆς καταδίκης ·
ἀλλ ὅ γε Κικέρων διὰ ταῦτα φιλέταιρος μᾶλλον ἢ δειλὸς ἔδοξεν εἶναι 0 .
γίνεται δὲ καὶ τῶν ἱερέων οὓς Αὔγουρας Ῥωμαῖοι καλοῦσιν , ἀντὶ Κράσσου τοῦ νέου μετὰ τὴν ἐν Πάρθοις αὐτοῦ τελευτήν .
εἶτα κλήρῳ λαχὼν τῶν ἐπαρχιῶν Κιλικίαν καὶ στρατὸν ὁπλιτῶν μυρίων καὶ δισχιλίων , ἱππέων δὲ δισχιλίων ἑξακοσίων , ἔπλευσε , προσταχθὲν αὐτῷ καὶ τὰ περὶ Καππαδοκίαν Ἀριοβαρζάνῃ τῷ βασιλεῖ φίλα καὶ πειθήνια παρασχεῖν .
ταῦτα τε δὴ παρεστήσατο καὶ συνήρμοσεν ἀμέμπτως ἄτερ πολέμου , τούς τε Κίλικας ὁρῶν πρός τὸ Παρθικὸν πταῖσμα Ῥωμαίων καὶ τὸν ἐν Συρίᾳ νεωτερισμὸν ἐπηρμένους κατεπράυνεν ἡμέρως ἄρχων , καὶ δῶρα μὲν οὐ δὲ τῶν βασιλέων διδόντων ἔλαβε , δείπνων δὲ τούς ἐπαρχικοὺς ἀνῆκεν αὐτὸς δὲ καθ ἡμέραν τοὺς χαρίεντας ἀνελάμβανεν ἑστιάσεσιν οὐ πολυτελῶς , ἀλλ ἐλευθερίως .
ἡ δ οἰκία θυρωρὸν οὐκ εἶχεν , οὐ δ αὐτὸς ὤφθη κατακείμενος ὑπ οὐδενός , ἀλλ ἕωθεν ἑστὼς ἢ περιπατῶν πρὸ τοῦ δωματίου τούς ἀσπαζομένους ἐδεξιοῦτο .
λέγεται δὲ μή τε ῥάβδοις αἰκίσασθαί τινα μή τ ἐσθῆτα περισχίσαι μή τε βλασφημίαν ὑπ ὀργῆς ἢ ζημίας προσβαλεῖν μεθ ὕβρεων .
ἀνευρὼν δὲ πολλὰ τῶν δημοσίων κεκλεμμένα τάς τε πόλεις εὐπόρους ἐποίησε , καὶ τούς ἀποτίνοντας οὐδὲν τούτου πλεῖον παθόντας ἐπιτίμους διεφύλαξεν .
ἥψατο δὲ καὶ πολέμου , λῃστὰς τῶν περὶ τὸν Ἀμανὸν οἰκούντων τρεψάμενος ·
ἐφ ᾧ καὶ αὐτοκράτωρ ὑπὸ τῶν στρατιωτῶν ἀνηγορεύθη .
καιλίου δὲ τοῦ ῥήτορος δεομένου παρδάλεις αὐτῷ πρός τινα θέαν εἰς Ῥώμην ἐκ Κιλικίας ἀποστεῖλαι , καλλωπιζόμενος ἐπὶ τοῖς πεπραγμένοις γράφει πρός αὐτὸν οὐκ εἶναι παρδάλεις ἐν Κιλικίᾳ ·
πεφευγέναι γὰρ εἰς Καρίαν ἀγανακτούσας ὅτι μόναι πολεμοῦνται , πάντων εἰρήνην ἐχόντων , πλέων δ ἀπὸ τῆς ἐπαρχίας τοῦτο μὲν Ῥόδῳ προσέσχε , τοῦτο δ Ἀθήναις ἐνδιέτριψεν ἄσμενος πόθῳ τῶν πάλαι διατριβῶν .
ἀνδράσι δὲ τοῖς πρώτοις ἀπὸ παιδείας συγγενόμενος καὶ τούς τότε φίλους καὶ συνήθεις ἀσπασάμενος καὶ τὰ πρέποντα θαυμασθεὶς ὑπὸ τῆς Ἑλλάδος εἰς τὴν πόλιν ἐπανῆλθεν , ἤδη τῶν πραγμάτων ὥσπερ ὑπὸ φλεγμονῆς ἀφισταμένων ἐπὶ τὸν ἐμφύλιον πόλεμον .
ἐν μὲν οὖν τῇ βουλῇ ψηφιζομένων αὐτῷ θρίαμβον ἥδιον ἂν ἔφη παρακολουθῆσαι Καῖσαρ ι θριαμβεύοντι συμβάσεων γενομένων ἰδίᾳ δὲ συνεβούλευε πολλὰ μὲν Καίσαρι γράφων , πολλὰ δ αὑτοῦ Πομπηίου δεόμενος , πραΰνων ἑκάτερον καὶ παραμυθούμενος , ὡς δ ἦν ἀνήκεστα καὶ Καίσαρος ἐπερχομένου Πομπήιος οὐκ ἔμεινεν , ἀλλὰ μετὰ πολλῶν καὶ ἀγαθῶν ἀνδρῶν τὴν πόλιν ἐξέλιπε , ταύτης μὲν ἀπελείφθη τῆς φυγῆς ὁ Κικέρων , ἔδοξε δὲ Καίσαρι προστίθεσθαι .
καὶ δῆλός ἐστι τῇ γνώμῃ πολλὰ ῥιπτασθεὶς ἐπ ἀμφότερα καὶ δυσπαθήσας .
γράφει γὰρ ἐν ταῖς ἐπιστολαῖς διαπορεῖν ποτέρωσε χρὴ τρέπεσθαι , Πομπηίου μὲν ἔνδοξον καὶ καλὴν ὑπόθεσιν πρὸς τὸν πόλεμον ἔχοντος , Καίσαρος δ ἄμεινον τοῖς πράγμασι χρωμένου καὶ μᾶλλον ἑαυτὸν καὶ τοὺς φίλους σῴζοντος , ὥστ ἔχειν μὲν ὃν φύγῃ , μὴ ἔχειν δὲ πρὸς ὃν φύγῃ .
τρεβατίου δέ , τινος τῶν Καίσαρος ἑταίρων , γράψαντος ἐπιστολήν ὅτι Καῖσαρ οἴεται δεῖν μάλιστα μὲν αὐτὸν ἐξετάζεσθαι μεθ αὑτοῦ καὶ τῶν ἐλπίδων μετέχειν , εἰ δ ἀναδύεται διὰ γῆρας , εἰς τὴν Ἑλλάδα βαδίζειν κ ἀκεῖ καθήμενον ἡσυχίαν ἄγειν ἐκποδὼν ἀμφοτέροις γενόμενον , θαυμάσας ὁ Κικέρων ὅτι Καῖσαρ αὐτὸς οὐκ ἔγραψεν , ἀπεκρίνατο πρὸς ὀργὴν ὡς οὐδὲν ἀνάξιον πράξει τῶν πεπολιτευμένων .
τὰ μὲν οὖν ἐν ταῖς ἐπιστολαῖς γεγραμμένα τοιαῦτα ἐστι .
τοῦ δὲ Καίσαρος εἰς Ἰβηρίαν ἀπάραντος , εὐθὺς ὡς Πομπήιον ἔπλευσε 0 ·
καὶ τοῖς μὲν ἄλλοις ἀσμένοις ὤφθη , Κάτων δ αὐτὸν ἰδὼν ἰδίᾳ πολλὰ κατεμέμφετο Πομπηίῳ προσθέμενον ·
αὐτῷ μὲν γὰρ οὐχὶ καλῶς ἔχειν ἐγκαταλιπεῖν ἣν ἀπ ἀρχῆς εἵλετο τῆς πολιτείας τάξιν , ἐκεῖνον δὲ χρησιμώτερον ὄντα τῇ πατρίδι καὶ τοῖς φίλοις εἰ μένων ἴσος ἐκεῖ πρὸς τὸ ἀποβαῖνον ἡρμόζετο , κατ οὐδένα λογισμὸν οὐ δ ἐξ ἀνάγκης πολέμιον γεγονέναι Καίσαρι καὶ τοσούτου μεθέξοντα κινδύνου δεῦρ ἥκειν 0 .
οὗτοί τε δὴ τοῦ Κικέρωνος ἀνέστρεφον οἱ λόγοι τὴν γνώμην , καὶ τὸ μέγα μηδὲν αὐτῷ χρῆσθαι Πομπήιον .
αἴτιος δ ἦν αὐτός οὐκ ἀρνούμενος μεταμέλεσθαι , φλαυρίζων δὲ τοῦ Πομπηίου τὴν παρασκευήν καὶ πρὸς τὰ βουλεύματα δυσκολαίνων ὑπούλως , καὶ τοῦ παρασκώπτειν τι καὶ λέγειν χαρίεν εἰς τοὺς συμμάχους οὐκ ἀπεχόμενος , ἀλλ αὐτός μὲν ἀγέλαστος ἀεὶ περιιὼν ἐν τῷ στρατοπέδῳ καὶ σκυθρωπός , ἑτέροις δὲ παρέχων γέλωτα μηδὲν δεομένοις 0 .
βέλτιον δὲ καὶ τούτων ὀλίγα παραθέσθαι 0 .
δομιτίου τοίνυν ἄνθρωπον εἰς τάξιν ἡγεμονικὴν ἄγοντος οὐ πολεμικόν καὶ λέγοντος ὡς ἐπιεικὴς τὸν τρόπον ἐστι καὶ σώφρων , τί οὖν , εἶπεν , οὐκ ἐπίτροπον αὐτὸν τοῖς τέκνοις φυλάσσεις ;
ἐπαινούντων δέ τινων Θεοφάνην τὸν Λέσβιον , ὃς ἦν ἐν τῷ στρατοπέδῳ τεκτόνων ἔπαρχος , ὡς εὖ παραμυθήσαιτο Ῥοδίους τὸν στόλον ἀποβαλόντας , ἡλίκον , εἶπεν , ἀγαθόν ἐστι τὸ Γραικὸν ἔχειν ἔπαρχον Καίσαρος δὲ κατορθοῦντος τὰ πλεῖστα καὶ τρόπον τινὰ πολιορκοῦντος αὐτούς , Λέντλῳ μὲν εἰπόντι πυνθάνεσθαι στυγνοὺς εἶναι τοὺς Καίσαρος φίλους , ἀπεκρίνατο λέγεις αὐτοὺς δυσνοεῖν Καίσαρι .
μαρκίου δέ τινος ἥκοντος ἐξ Ἰταλίας νεωστὶ καὶ λέγοντος ἐν Ῥώμῃ φήμην ἐπικρατεῖν ὡς πολιορκοῖτο Πομπήιος , εἶτ ἐξέπλευσας , εἶπεν , ἵνα τοῦτο πιστεύσῃς αὐτός θεασάμενος ;
μετὰ δὲ τὴν ἧτταν Νοννίου μὲν εἰπόντος ὅτι δεῖ χρηστὰς ἐλπίδας ἔχειν , ἑπτὰ γὰρ ἀετοὺς ἐν τῷ στρατοπέδῳ τοῦ Πομπηίου λελεῖφθαι , καλῶς ἄν , ἔφη , παρῄνεις , εἰ κολοιοῖς ἐπολεμοῦμεν .
λαβιηνοῦ δὲ μαντείαις τισὶν ἰσχυριζομένου καὶ λέγοντος ὡς δεῖ περιγενέσθαι Πομπήιον , οὐκοῦν , ἔφη , στρατηγήματι τούτῳ χρώμενοι νῦν ἀποβεβλήκαμεν τὸ στρατόπεδον .
ἀλλὰ γὰρ γενομένης τῆς κατὰ Φάρσαλον μάχης , ἧς οὐ μετέσχε δι ἀρρωστίαν , καὶ Πομπηίου φυγόντος , ὁ μὲν Κάτων καὶ στράτευμα συχνὸν ἐν Δυρραχίῳ καὶ στόλον ἔχων μέγαν ἐκεῖνον ἠξίου στρατηγεῖν κατὰ νόμον καὶ τὸ τῆς ὑπατείας ἀξίωμα πρ οὔχοντα , διωθούμενος δὲ τὴν ἀρχὴν ὁ Κικέρων καὶ ὅλως φεύγων τὸ συστρατεύεσθαι παρ οὐδὲν ἦλθεν ἀναιρεθῆναι , Πομπηίου τοῦ νέου καὶ τῶν φίλων προδότην ἀποκαλούντων καὶ τὰ ξίφη σπασαμένων , εἰ μὴ Κάτων ἐνστὰς μόλις ἀφείλετο καὶ διῆκεν αὐτὸν ἐκ τοῦ στρατοπέδου , κατασχὼν δ εἷς Βρεντέσιον ἐνταῦθα διέτριβε , Καίσαρα περιμένων βραδύνοντα διὰ τὰς ἐν Ἀσίᾳ καὶ περὶ Αἴγυπτον ἀσχολίας .
ἐπεὶ δ εἷς Τάραντα καθωρμισμένος ἀπηγγέλλετο καὶ πεζῇ παριϊὼν ἐκεῖθεν εἷς Βρεντέσιον , ὥρμησε πρὸς αὐτόν , οὐ πάνυ μὲν ὢν δύσελπις , αἰδούμενος δὲ πολλῶν παρόντων ἀνδρὸς ἐχθροῦ καὶ κρατοῦντος λαμβάνειν πεῖραν .
οὐ μὴν ἐδέησεν αὐτῷ πρᾶξαί τι παρ ἀξίαν ἢ εἰπεῖν .
ὁ γὰρ Καῖσαρ , ὡς εἶδεν αὐτὸν πολὺ πρὸ τῶν ἄλλων ἀπαντῶντα , κατέβη καὶ ἠσπάσατο καὶ διαλεγόμενος μόνῳ συχνῶν σταδίων ὁδὸν προῆλθεν .
ἐκ δὲ τούτου διετέλει τιμῶν καὶ φιλοφρονούμενος , ὥστε καὶ γράψαντι λόγον ἐγκώμιον Κάτωνος ἀντιγράφων τόν τε λόγον αὐτοῦ καὶ τόν βίον ὡς μάλιστα τῷ Περικλέους ἐοικότα καὶ Θηραμένους ἐπαινεῖν .
ὁ μὲν οὖν Κικέρωνος λόγος Κάτων , ὁ δὲ Καίσαρος Ἀντικάτων ἐπιγέγραπται 0 .
λέγεται δὲ καὶ Κοΐντου Λιγαρίου δίκην φεύγοντος ὅτι τῶν Καίσαρος πολεμίων εἷς ἐγεγόνει , καὶ Κικέρωνος αὐτῷ βοηθοῦντος , εἰπεῖν τόν Καίσαρα πρὸς τοὺς φίλους ·
τί κωλύει διὰ χρόνου Κικέρωνος ἀκοῦσαι λέγοντος , ἐπεὶ πάλαι κέκριται πονηρὸς ὁ ἀνὴρ καὶ πολέμιος ;
ἐπεὶ δ ἀρξάμενος λέγειν ὁ Κικέρων ὑπερφυῶς ἐκίνει καὶ πρ οὔβαινεν αὐτῷ πάθει τε ποικίλος καὶ χάριτι θαυμαστὸς ὁ λόγος , πολλὰς μὲν ἱέναι χρόας ἐπὶ τοῦ προσώπου τόν Καίσαρα , πάσας δὲ τῆς ψυχῆς τρεπόμενον τροπὰς κατάδηλον εἶναι , τέλος δὲ τῶν κατὰ Φάρσαλον ἁψαμένου τοῦ ῥήτορος ἀγώνων ἐκπαθῆ γενόμενον τιναχθῆναι τῷ σώματι καὶ τῆς χειρὸς ἐκβαλεῖν ἔνια τῶν γραμματείων , τόν γοῦν ἄνθρωπον ἀπέλυσε τῆς αἰτίας βεβιασμένος .
ἐκ τούτου Κικέρων , εἰς μοναρχίαν τῆς πολιτείας μεθεστώσης , ἀφέμενος τοῦ τὰ κοινὰ πράττειν ἐσχόλαζε τοῖς βουλομένοις φιλοσοφεῖν τῶν νέων , καὶ σχεδὸν ἐκ τῆς πρὸς τούτους συνηθείας , εὐγενεστάτους καὶ πρώτους ὄντας , αὖθις ἴσχυεν ἐν τῇ πόλει μέγιστον .
αὐτῷ δ ἔργον μὲν ἦν τὸ τοὺς φιλοσόφους συντελεῖν διαλόγους καὶ μεταφράζειν , καὶ τῶν διαλεκτικῶν ἢ φυσικῶν ὀνομάτων ἕκαστον εἰς Ῥωμαϊκὴν μεταβάλλειν διάλεκτον ἐκεῖνος γάρ ἐστιν , ὥς φασιν , ὁ καὶ τὴν φαντασίαν καὶ τὴν συγκατάθεσιν καὶ τὴν ἐποχὴν καὶ τὴν κατάληψιν , ἔτι δὲ τὸ ἄτομον , τὸ ἀμερές , τὸ κενὸν , ἄλλα τε πολλὰ τῶν τοιούτων ἐξονομάσας πρῶτος ἢ μάλιστα Ῥωμαίοις , τὰ μὲν μεταφοραῖς , τὰ δ οἰκειότησιν ἄλλαις γνώριμα καὶ προσήγορα μηχανησάμενος 0 1 2 .
τῇ δὲ πρὸς τὴν ποίησιν εὐκολίᾳ παίζων ἐχρῆτο .
λέγεται γάρ , ὁπηνίκα ῥυείη πρὸς τὸ τοιοῦτον , τῆς νυκτὸς ἔπη ποιεῖν πεντακόσια .
τὸ μὲν οὖν πλεῖστον τοῦ χρόνου τούτου περὶ Τοῦσκλον ἐν χωρίοις αὑτοῦ διάγων ἔγραφε πρὸς τοὺς φίλους Λαέρτου βίον ζῆν , εἴ τε παίζων , ὡς ἔθος εἶχεν , εἴ θ ὑπὸ φιλοτιμίας σπαργῶν πρὸς τὴν πολιτείαν καὶ ἀδημονῶν τοῖς καθεστῶσι 0 1 .